Regter sê Woensdag oor appèl in Omotoso-saak | Netwerk24
Deur Lynn Williams 14 Augustus 2019 05:59
Past. Timothy Omotoso en sy medebeskuldigdes hoor Woensdag of regter Irma Schoeman die verdediging se aansoek om verlof te appèl teen haar bevinding dat die verhoor in Port Elizabeth aangehoor moet word, gaan toestaan of nie.
Schoeman het verlede week in die hooggeregshof in Port Elizabeth bevind sy het wel jurisdiksie om al 97 aanklagte teen Omotoso (60), Zukiswa Sitho (36) en Lusanda Sulani (26) aan te hoor.
Die aanklagte teen die beskuldigdes spruit uit beweerde voorvalle waar hulle jong meisies van oor die land heen vir seksuele voorbereiding gewerf het.
Hulle word onder meer van rampokkery, seksuele aanranding en mensehandel aangekla.
Die verdediging het Schoeman gevra om hul aansoek om verlof om te appelleer, toe te staan en om die saak daarna na die appèlhof in Bloemfontein te verwys.
Meer oor: Past. Timothy Omotoso | Port Elizabeth | Rampokkery | Seksuele Aanranding | Mensehandel
Omotoso: PE-hof ‘het jurisdiksie oor al die aanklagte’
Omotoso en kie hoor Dinsdag oor aanklagte
Nou betwis Omotoso hof se jurisdiksie